Jóhanna Vigdís Þórðardóttir

**Jóhanna Vigdís Þórðardóttir** (24. október 1946-) er íslenskur myndhöggvari og myndlistarkennari. Hún stundaði nám í myndlist við Myndlista- og handíðaskóla Íslands 1963-1967 og lauk teiknikennaraprófi þaðan. 1967-1968 sótti Jóhanna frjálsa tíma í höggmyndalist við sama skóla. Þaðan lá leiðin til Amsterdam í framhaldsnám í höggmyndalist við Gerrit Rietveld Academie 1968-1969 og svo til Stokkhólms í enn frekara myndhöggvaranám 1969-1972 við Kungliga Konsthögskolan og Teckningslärarinstitutet, Konstfack.

Jóhanna var meðlimur í Gallerí Langbrók frá 1979-1985, fyrsta kvenrekna myndlistargalleríi landsins. Þar tók hún þátt í samsýningum hópsins og rekstri gallerísins, ásamt því að halda þar sína fyrstu einkasýningu 1983. 

Kennsla hefur skipað ríkan sess í ferli Jóhönnu og hefur hún kennt myndlist nokkrum skólastigum. Hún var einn af stofnendum barnadeildar við Myndlista- og handíðaskóla Íslands snemma á sjöunda áratug síðustu aldar og var stundakennari þar um árabil, bæði við barnadeild og fornámsdeild. Hún þróaði og kenndi námsefni við leikskólaskor Kennaraháskóla Íslands sem síðar varð menntavísindasvið Háskóla Íslands hvar Jóhanna gegndi lektorsstöðu til 2012 þegar hún hætti að kenna.

Jóhanna hefur sigrað nokkrar samkeppnir um útilistaverk og ber þar helst að nefna loftinntaksskúlptúr við höfuðstöðvar Rafmagnsveitu Reykjavíkur við Suðurlandsbraut, skúlptúr við Ráðhúsið á Dalvík og skúlptúr fyrir Djúpavogshrepp.

Foreldrar Jóhönnu voru Þórður Finnbogi Vigfússon (1919-2001) múrari frá Ólafsvík og Sigríður Þóra Eiríksdóttir (1921-2017) húsmóðir frá Reykjavík. Árið 1967 gengu Jóhanna og Jón Reykdal (1945-2013) listmálari í hjónaband. Þau eignuðust þrjár dætur, Nönnu (1971-), Höddu Fjólu (1974-) og Hlín (1985-). Jóhanna Vigdís býr og starfar á vinnustofu sinni í Kópavogi þar sem hún vinnur ötullega að minimalískum skúlptúr, form- og efnispælingum.

## Menntun

* 1963-1967 Myndlista- og handíðaskóli Íslands - *Teiknikennarapróf*
* 1967-1968 Myndlista- og handíðaskóli Íslands - *Myndhöggvaradeild* Frjálsir tímar í skúlptúr undir leiðsögn Jóhanns Eyfells myndhöggvara
* 1968-1969 Gerrit Rietveld Academie, Amsterdam, Hollandi *Myndhöggvaranám*
* 1969-1971 Kungliga Konsthögskolan, Stokkhólmi, Svíþjóð *Myndhöggvaranám*
* 1971-1972 Teckningslärarinstitutet, Konstfack. Stokkhólmi, Svíþjóð *Fyrirlestrar í myndlist*
* 1991 Haystack Mountain School of Crafts, Maine, USA *Bronssteypunámskeið* Hlaut 3 vikna náms- og dvalarstyrk úr sjóði Pamelu Brement

## Kennsla

* 1966-1968 Myndlistaskólinn í Reykjavík *Stundakennari barnanámskeiða*
* 1967-1968 Myndlista- og handíðaskóli Íslands *Stundakennari í barnadeild*
* 1972-1973 Kvennaskólinn í Reykjavík *Stundakennari í myndmennt* 
* 1972-1986 Myndlista- og handíðaskóli Íslands *Stundakennari í myndmennt*
* 1994-2003 Kennaraháskóli Íslands *Stundakennari í myndmennt* 
* 2003-2008 Kennaraháskóli Íslands *Aðjúnkt í myndmennt* 
* 2008-2012 Háskóli Íslands, menntavísindasvið *Lektor í myndmennt* 

## Einkasýningar

* 1983 Gallerí Langbrók, Reykjavík
* 1994 Norræna húsið í Reykjavík
* 2001 Listasafn ASÍ, Ásmundarsalur, Reykjavík

## Samkeppnir og viðurkenningar

* 1981 Rafmagnsveita Reykjavíkur - 1.verðlaun. Lokuð samkeppni um loftinntaksskúlptúr við höfuðstöðvar Rafmagnsveitu Reykjavíkur Suðurlandsbraut 34. Arkitektar Guðmundur Kr. Kristinsson og Ferdinand Alfreðsson. Efni: Ryðfrítt stál, gabbró, plast, lýsing/ljós.
* 1989 Landsvirkjun - 3. verðlaun. Samkeppni um útiskúlptúr við stjórnstöð Landsvirkjunar við Bústaðarveg, Reykjavík
* 1992 Afmælissýning Björns Th. Björnssonar Listasafni ASÍ, Reykjavík 
* 1993 Pamela Sanders Brement-sjóðurinn, Perlunni, Reykjavík 
* 1994 Ráðhúsið á Dalvík - 1. verðlaun. Auglýst opin samkeppni um útilistaverk fyrir Ráðhúsið á Dalvík. Efni: ryðfrítt stál
* 1994 Djúpavogshreppur - 1. verðlaun. Opin auglýst samkeppni um útilistaverk á Djúpavogi. Efni: Brons og gabbró.
* 1996 Vesturbæjarapótek - Lágmynd, tillaga að inniverki. Arkitekt Tryggvi Tryggvason.
* 1996 Garðabær - tillaga. Lokuð samkeppni um útilistaverk í Garðabæ vegna 20 ára kaupstaðaréttinda bæjarins.
* 1997 Bændaskólinn á Hvanneyri - tillaga. Lokuð samkeppni um útilistaverk í tilefni 50 ára afmælis búvísindadeildar skólans.

## Samsýningar

* 1969 Iðnskólinn í Reykjavík - Haustsýning félags íslenskra myndlistarmanna
* 1980 Gallerí Langbrók, Reykjavík - Smælki á Listahátíð
* 1982 Gallery Textilgruppen, Stokkhólmi, Svíþjóð - Gallerí Langbrók 
* 1982 Laxdalshús, Akureyri - Gallerí Langbrók 
* 1982 Gallerí Langbrók, Reykjavík - Smælki á Listahátíð
* 1983 Kjarvalsstaðir, Reykjavík - Haustsýning FÍM, pappírsverk
* 1983 Kjarvalsstaðir, Reykjavík - Listaverk í eigu Reykjavíkurborgar 
* 1983 Gerðuberg, Reykjavík - Opnunarsýning - Myndlistarmenn úr Breiðholtinu
* 1984 Þjóðminjasafn Íslands, Bogasalur - Gallerí Langbrók á Listahátíð
* 1986 Gerðuberg  Reykjavík - Listakonur, verk í eigu Reykjavíkurborgar
* 1996 Gallerí Úmbra, Reykjavík - 14x14 - Smælki. 14 Langbrækur á Torfunni 
* 1997 Myndhöggvarafélagið í Reykjavík 25 ára
* 1997 Listasafn ASÍ, Reykjavík - Óðurinn til sauðkindarinnar Örverkasýning FÍM 
* 2000 Landsvirkjun, Ljósafoss, Selfoss - List í orkustöðvum 
* 2002 Gallery Pangolin, Englandi - Sterling stuff, smáskúlptúr úr nýsilfri
* 2003 Ashbourne Gallery, Derbyshire, Englandi - Sterling stuff, smáskúlptúrar
* 2003 Listasafn Sigurjóns Ólafssonar - Sterling stuff
* 2003 Royal Akademie of Art í London, Englandi - Sterling stuff 
* 2003 Skálholt - Staðarlistamaður ásamt Jóni Reykdal
* 2005 Hafnarborg, Hafnarfirði - Myndhöggvarafélagið
* 2006 Nýlistasafnið í Reykjavík - Magn er gæði. Sýning á postulínsskúlptúrum á vegum Myndhöggvarafélagsins í Reykjavík
* 2006 Hallgrímskirkja í Reykjavík - Mynd mín af Hallgrími. Málverk, 28 listamenn bregða upp mynd af sálmaskáldinu Hallgrími Péturssyni. Sýningarstjóri Jón Reykdal
* 2007 Hallgrímskirkja í Saurbæ á Hvalfjarðarströnd - Mynd mín af Hallgrími. Málverk, 28 listamenn bregða upp mynd af sálmaskáldinu Hallgrími Péturssyni. Sýningarstjóri Jón Reykdal